Apia

Apia je hlavné a zároveň najväčšie mesto Samoy. Nachádza sa na severe ostrova Upolu. Patrí pod volebné obvody Vaimauga West a Faleata East, ktoré sa niekedy označujú názvom „Apia urban area“. Volebné obvody sú súčasťou okresu Tuamasaga. V meste sa nachádza parlament Samojskej vlády. Mesto vzniklo okolo roku 1850 a hlavným mestom sa stalo v roku 1959.

 Polohopis 
Mesto Apia sa nachádza na zemepisnej súradnici  a to na južnej a západnej pologuli.

Apia sa skladá z viacerých dedín, ktoré sa nazývajú po anglicky aj „Apia Urban Area“ (slovensky: Mestská oblasť Apia)

Jej rozloha je 60 km². Nadmorská výška v strede mesta na ulici Mulinu’u je 11.85 m n. m.Mapy s určovaním nadmorskej výšky

Mesto Apia spolu s mestskými časťami hraničí s dedinami:
 na východe: Vailele
 na západe: Vaiusu

 Mestské časti Apie 
Mesto sa skladá zo 63 dedín (mestských častí), ktoré sa delia na podľa volebných obvodov. V obvode Vaimauga West sa nachádza 51 dedín. Časť s najväčším počtom obyvateľov z tohto volebného obvodu je časť Magiagi Tai, kde žije podľa poslednej štatistiky z roku 2011 1 877 obyvateľovŠtatistika obyvateľstva z roku 2011  (po anglicky). Z toho 986 obyvateľov mužského pohlavia a 891 obyvateľov ženského pohlavia. Vo volebnom obvode Faleata East žije menej obyvateľov, lebo v meste zastupujú obvod len 12 častí, ale napriek tomu sa tu nachádza časť s najväčším počtom obyvateľov vôbec v celom meste. Je to časť Vaimoso, kde žije taktiež podľa poslednej štatistiky z roku 2011 2 034 obyvateľov. Z toho 987 mužov a 1 047 žien.

 Zoznam mestských častí Apie 
 Časť  Volebný obvod  Obyvateľstvo  Mužov  Žien Moatta  Vaimauga West  1 613  820  793 Vaivase Tai  Vaimauga West  880  448  432 Vaivase Uta  Vaimauga West  565  282  283 Magiagi Tai  Vaimauga West  1 877  986  891 Magiagi Uta  Vaimauga West  251  133  118 Toomatagi  Vaimauga West  263  129  134 Tanoaleia  Vaimauga West  1 188  612  576 Faatoialemanu  Vaimauga West  1 088  545  543 Vaiala Tai  Vaimauga West  296  154  142 Vaiala Uta  Vaimauga West  192  93  99 Vinifou  Vaimauga West  110  53  57 Vaipuna  Vaimauga West  416  224  192 Levili  Vaimauga West  96  48  48 Matautu Tai  Vaimauga West  192  101  91 Matautu Uta  Vaimauga West  811  397  414 Leone  Vaimauga West  609  307  302 Vaisagano  Vaimauga West  267  134  133 Aai o Niue  Vaimauga West  179  97  82 Maluafou  Vaimauga West  71  34  37 Malifa  Vaimauga West  175  90  85 Lelata  Vaimauga West  231  119  112 Leifiifi  Vaimauga West  134  60  74 Motootua  Vaimauga West  794  354  440 Leufisa  Vaimauga West  282  137  145 Tanugamanono  Vaimauga West  606  323  283 Papauta  Vaimauga West  448  184  264 Vailima  Vaimauga West  1 447  729  718 Avele  Vaimauga West 677  342  335 Letava  Vaimauga West  379  176  203 Vaoala  Vaimauga West  773  395  378 Tiapapata  Vaimauga West  308  161  147 Afiamalu East  Vaimauga West  241  128  113 Afiamalu West  Vaimauga West  15  8  7 Apia  Vaimauga West  219  107  112 Tauese  Vaimauga West  181  75  106 Tufuiopa  Vaimauga West  337  169  168 Lalovaea  Vaimauga West  951  481  470 Palisi  Vaimauga West  1 047  532  515 Matafele  Vaimauga West  7  6  1 Mulivai  Vaimauga West  16  12  4 Tuloto  Vaimauga West  335  175  160 Togafuafua  Vaimauga West  392  208  184 Taufusi  Vaimauga West  469  230  239 Alamagoto  Vaimauga West  1 106  570  536 Vaimea  Vaimauga West  387  193  194 Fugalei  Vaimauga West  369  187  182 Saleufi  Vaimauga West  143  80  63 Savalalo  Vaimauga West  180  88  92 Sogi  Vaimauga West  294  138  156 Mulinuu  Vaimauga West  21  11  10 Aai o Fiti  Vaimauga West  177  84  93 Sinamoga  Faleata East  1 394  700  694 Moamoa  Faleata East  1 903  978  925 Vaimoso  Faleata East  2 034  987  1 047 Pesega  Faleata East  429  223  206 Lotopa  Faleata East  1 549  764  785 Alafua  Faleata East  1 283  643  640 Tuaefu  Faleata East  224  122  102 Tuanaimato East  Faleata East  551  278  273 Seesee  Faleata East  443  230  213 Lepea  Faleata East  654  320  334 Vaitoloa  Faleata East  654  347  307 Vailoa  Faleata East  1 512  744  768

 Vodstvo 
Apia sa nachádza na severnom pobreží ostrova Upolu na ústí rieky Vaisigano.

 Podnebie, počasie a klimatické pomery 
Apia podobne ako celá Samoa sa nachádza v ekvatoriálnom pásme (tropické dažďové pásmo).

V Apii sú najsuchšie mesiace júl a august, keď spadne len okolo 80 mm zrážok.

Najvlhšie mesiace v okolí Apii sú december až marec, keď spadne viac ako 350 mm zrážok.

Priemerná ročná teplota je 26 °C.

 Dejiny 
 Apia v 19. storočí 

Apia bola pôvodne len malá dedinka, ktorá mala okolo roku 1800 niečo okolo 300 obyvateľov. Dedina mala podľa politického systému Fa'a Samoa vlastného správcu. Mesto vzniklo spojením viacerých dedín okolo roku 1850.

 Apia v 20. storočí 
Mesto bolo uznané ako hlavným mestom vládou v roku 1959."Samoa", Encyclopædia Britannica

15. marca 1889 bol Apijský prístav zničený tropickým cyklónom. Po tom, ako nemecké, britské a americké lode neposlúchli rozkaz na opustenie prístavu z dôvodu príchodu cyklónu, bolo týchto šesť nemeckých, britských a amerických lodí potopených. V lodiach zahynulo približne 200 ľudí. Šťastie mala len siedma loď Calliope, britského pôvodu, ktorá opustila prístav neskôr, ale bola zachránená. Ostatné lode boli tak zničené, že oprava bola nemožná.

Na začiatku 20. storočia boli v krajine politické boje za nezávislosť. Ulicami Apie protestovalo veľa Samojčanov, ktorí boli následne zatknutí. Protest vyústil 28. decembra 1929, kedy boli občania Samoy zabíjaný políciou z Nového Zélandu. Tento deň sa zapísal do histórie ako „čierna sobota“.História Samoy (po anglicky)

 Apia po uznaní nezávislosti 

Na konci dňa 29. decembra 2011 Samoa zmenila svoje časové pásmo z UTC-11 na UTC+13 (aj so svojim letným časom z UTC-10 na UTC+14, ktorý bol založený v roku 2009). Tým pádom Samoa preskočila 30. decembra 2011. Zmena prebehla v prvom rade kvôli obchodu s blízkymi štátmi, ako napríklad Austrália, či Japonsko.

 Obyvateľstvo 
Mesto Apia má podľa posledného sčítania v roku 2011 36 735 obyvateľov.

Z toho tu žije 18 485 mužov a 18 250 žien.

 Rok  Populácia  Muži  Ženy 2006  37 708  ?  ? 2011  36 735  18 485  18 250

 Šport 
 Pacifické hry 
Mesto Apia hostilo v roku 1983 po prvýkrát Pacifické hry.

V roku 2007 znova hostila Apia tieto hry. Samoa v hrách skončila na treťom mieste. Získala 43 zlatých, 33 strieborných a 50 bronzových medailí, čo je spolu	126 medailí. Víťazná slávnostná procesia sa konala v Apia Parku a privítala viac ako 20 000 divákov.

 Futbal 
Národný futbalový štadión v Apii, ktorý má kapacitu 3 500 divákov, hostil domáce zápasy Samojského národného futbalového mužstva pre zápasy kvalifikácie na Majstrovstvá sveta a Konfederácie Oceánie.

 Džudo 
Hlavné mesto Samoy tiež hostilo v roku 2010 majstrovstvá sveta v džude. Turnaja sa zúčastnilo veľa svetových veľmocí, ako napríklad USA, Kanada, Austrália, či Nový Zéland.

 Doprava 
Keďže Samoa nemá žiadne vlaky, ani električky, ľudia sa spoliehajú hlavne na cestnú a lodnú dopravu. Ľudia tu taktiež veľmi často používajú bicykle a pešiu chôdzu.

 Cestná doprava 
Apia je dobre pospájaná cestami, ktoré patria medzi najkvalitnejšie v celom nezávislom štáte. Vozidlá tu jazdia na ľavej strane cesty od 7. septembra 2009.„Vozidlá vľavo“ - Samoa (po anglicky) Rýchlostné limity sú 40 km/h (25 mph) v blízkosti centra a v centre a v zvyšku krajiny je maximálna povolená rýchlosť 56 km/h (35 mph). Pri opravovaní ciest alebo pri rôznych dopravných kolíziach je maximálna povolená rýchlosť len 24 km/h (15 mph).
Veľmi populárne sú na Samoe služby Taxi a služby autobusovej prepravy.
Niektorí ľudia tiež používajú motocykle, ale zabránili zbytočným zápcham v hlavným uliciach mesta. 
Vláda Samoy začala v roku 2012 s opravou všetkých poškodených ciest v okolí Apie.Oprava ciest v Apii (po anglicky)

 Lodná doprava 
Nachádza sa tu najväčší a zároveň najfrekvetovanejší prístav na Samoe. Denne sa tu vyloďuje množstvo turistov hlavne z USA, Tokelau alebo z Americkej Samoy. Taktiež je prístav plný obchodných lodí, či trajektov, ktoré takmer najväčšou mierou pomáhajú na vzraste ekonomiky v meste. V ústraní prístavu kotvia tiež súkromné lode, zväčša zamerané na lov rýb v okolí alebo slúžia na rekreáciu a relaxáciu.

 Letecká doprava 
Letisko Fagali’i, nachádzajúce sa v dedine Fagali’i, je v tesnej blízkosti s Apiou, keďže sa nachádza asi 2 km od centra Apie. Toto letisko spolupracuje hlavne s hlavným mestom Americkej Samoy s Pago Pagom.

Ďalšie letisko vzdialené asi 40 km západne od Apie je medzinárodné letisko Faleolo. Toto letisko príma lety z takmer celého sveta a je najfrekventovanejšie letisko na Samoe vôbec.

Apia je aj domovom dvoch leteckých spoločností: Polynesian Airlines a Samoa Air.

 Školstvo 
Väčšina častí mesta a aj ostatné dediny štátu majú vlastné základné školy, a preto Apia nemá veľa základných škôl. Avšak univerzity a stredné školy sú ako od hlavného mesta vyžadované.

 Vysoké školy 
 Národná univerzita Samoa
 Univerzita Južného Pacifiku
 Oceánska univerzita medicíny

 Strede školy 
 Stredná škola Avele
 Cirkevná stredná škola Pesega
 Kresťanská stredná škola Vaitele Fou
 Stredná škola Leififi
 Teologická stredná škola Malua
 Stredná škola Maluafou
 Stredná škola sv. Jozefa Alafua
 Assemblies of God Harvest Bible College, Lotopa
 Stredná škola sv. Márie Vaimoso
 Samojská stredná škola Vaivase Tai
 Stredná škola Fia Malamalama-i-Siulapa (škola pre špeciálnych študentov)
 Samojská adventistská stredná škola Lalovaea
 Stredná škola Roberta Louisa Stevensona, Tafaigata
 Stredná škola Wesleyho, Faleula
 Stredná škola Nuuausala
 Stredná škola Pavla VI.
 Stredná škola Moamoa

 Základné školy 
 Základná škola „Marist Brother's“, Mulivai
 Základná škola sv. Márie, Savalalo
 Základná škola mieru, Vaimea
 Základná škola Krstiteľa Apia, Aai o Niue
 Adventistská základná škola, Lalovaea

 Ekonomika 

Ryby a kopra sú hlavné suroviny vývozu a automobily, mäso a cukor sa najviac privážajú do mesta.

 Referencie 

 Pozri aj 
 Zoznam samojských miest, obcí

 Iné projekty 

Kategória:Hlavné mestá v Austrálii a Oceánii
Kategória:Samoa (nezávislý štát)
Kategória:Sídla v Samoe